Middelsstore (10-20 millimeter), litt avlange, blanke, brune til brunsvarte skarabider. Antennene er 10-leddete. Pronotum er uthulet i midten, med en tann på hver side av uthulingen. Hannene i denne slekten har ikke horn eller knøler på hodet. Dekkvingene er nokså avlange, med opphøyde lengderibber og kraftig punktering. Beina er korte og kraftige, formen typisk for skarabider (Scarabaeidae).